обхванати от настоящия регламент.
 (5)За да се даде възможност за последователен подход по отношение на информацията, която трябва да бъде предоставена в информационния документ, посочен в член 24, параграф 1, буква а) от Регламент (ЕС) 2018/858, информацията, която се отнася за всеки тип система, компонент или отделен технически възел на превозното средство в обхвата на настоящия регламент, следва да бъде допълнително уточнена.
 (6)Сертификатът за ЕС одобряване на типа, посочен в член 28, параграф 1 от Регламент (ЕС) 2018/858, който се издава за всеки тип система, компонент или отделен технически възел на превозното средство в обхвата на настоящия регламент, следва да се основава на съответния образец, установен в приложение III към регламент за изпълнение (ЕС) No 2020/683 на Комисията
 21
 . При все това добавката към всеки сертификат следва да съдържа информацията, специфична за съответната система, компонент или отделен технически възел на превозното средство, както е определено в настоящия регламент.
 (7)Особено е необходимо да се определят специфични разпоредби за одобряването на типа в съответствие с член 30, параграф 1 от Регламент (ЕС) 2018/858 на Европейския парламент и Съвета по отношение на виртуалното изпитване и член 72, параграф 1 по отношение на собствената техническа служба на базата на изискванията на правилата на ООН, включени в приложение II към Регламент (ЕС) 2019/2144.
 (8)По принцип е невъзможно да се получи одобрение на типа в съответствие с правилата на ООН в случай на монтирани компоненти или отделни технически възли, имащи само валидно ЕС одобрение на типа. Това обаче би следвало да стане възможно за целите на ЕС одобряването на типа в съответствие с Регламент (ЕО) No 2019/2144, основаващо се на изискванията на правилата на ООН, включени в приложение II към същия регламент.
 (9)Правилата на ООН съдържат специфични разпоредби относно данните, които трябва да придружават заявлението за одобряване на типа. В контекста на предвидените в настоящия регламент процедури, тези особености следва също да бъдат включени в информационното досие. С цел допълнителното хармонизиране на разпоредбите относно мястото за монтиране и закрепване на регистрационните табели, изискванията, приложими за мястото за монтиране на задната регистрационна табела, следва да бъдат допълнени, така че да обхващат и мястото за предната регистрационна табела.
 (10)С цел предотвратяване на технически грешки в идентификационния номер на превозното средство (VIN), идентификационният номер на превозното средство следва да съдържа контролна цифра и следва да бъде определен методът на изчисляване на тази контролна цифра.
 (11)В член 6, параграф 5 от Регламент (ЕС) 2018/858 е предвидена възможността за предоставяне на ЕС одобрения на типа на превозни средства, които надвишават хармонизираните размери. При все това държавите членки могат да решат да не позволят движение по пътищата, пускането на пазара, регистрацията или пускането в употреба на такива превозни средства. Поради това е необходимо дерогацията от максимално разрешените размери, определена в настоящия регламент, да бъде ясно посочена в сертификата за одобрение на типа и в сертификата за съответствие на засегнатите превозни средства.
 (12)Глобалната хармонизация на изискванията за безопасност по отношение на превозните средства, задвижвани с водород, е важна стъпка за насърчаване на превозните средства, използващи алтернативни горива. Правило No 134 на ООН
